NARIADENIE KOMISIE (EHS) č. 163/86
z 27. januára 1986,
ktorým sa mení a dopĺňa nariadenie (EHS) č. 2182/77, ktoré ustanovuje podrobné pravidlá predaja zmrazeného hovädzieho mäsa z intervenčných zásob na spracovanie v spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom1, naposledy zmenené a doplnené nariadením (EHS) č. 3768/852, najmä na jeho článok 7 ods. 3,
keďže článok 1 nariadenia Komisie (EHS) č. 2182/773, naposledy zmeneného a doplneného nariadením (EHS) č. 3210/854, vymedzuje produkty, ktoré sa môžu vyrobiť z intervenčného hovädzieho mäsa predaného na spracovanie v spoločenstve; keďže nariadenie Komisie (EHS) č. 597/775, na ktoré sa dotyčný článok odkazuje, bolo zrušené a nahradené istými opatreniami ustanovenými v nariadení Komisie (EHS) č. 1136/796, naposledy zmenenom a doplnenom nariadením (EHS) č. 2036/877; keďže je z toho dôvodu vhodné dotyčný článok patrične zmeniť a doplniť;
keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Článok 1 ods. 1 nariadenia (EHS) č. 2182/77 sa mení a dopĺňa nasledovne:
"1. Mäso predávané podľa tohto nariadenia sa bude v spoločenstve používať na výrobu, podľa výberu výrobcu, buď:
a) konzervovaného jedla ako je definované v článku 2 ods. 5 nariadenia (EHS) č. 1136/79, alebo
b) iných výrobkov definovaných v článku 2 ods. 6 spomínaného nariadenia alebo výrobkov, ktoré spadajú do podpoložky 02.06 C I a) 2 Spoločného colného sadzobníka."
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 27. januára 1986